b'\n_START_ARTICLE_\nDaimler-Benz DB 601\n_START_PARAGRAPH_\nDaimler-Benz DB 601 je bil nem\xc5\xa1ki batni letalski motor iz 2. svetovne vojne. DB 601 je bil 12-valjni prisilno polnjeni teko\xc4\x8dinsko hlajeni vise\xc4\x8d V-motor (60\xc2\xb0) z mo\xc4\x8djo 1.100-1.450 KM - odvisno od razli\xc4\x8dice. DB 601 je bil razvit iz DB 600, je pa DB 601 \xc5\xbee imel direktni vbrizg goriva. Motor so licen\xc4\x8dno proizvajali na japonskem kot Aichi Atsuta, Kawasaki Ha-40 in v Italiji kot Alfa Romeo kot R.A.1000 R.C.41-I Monsone. Skupno je bilo zgrajeno okrog 37.000 teh motorjev.'